Skiidrett var populært i jordbruksområdene i Bærum og var organisert i Bærum skytterlag fra midten av 1860-tallet. I Evjebakken, hvor gamle Bærum sykehus ligger, ble det arrangert skirenn i 1868. Utover 1870-tallet ble Vallerbakkene og Kirkerudbakkene ved Sandvika tatt i bruk. De kjente skiløperne fra Telemark kom for å delta i rennene her. Også skytterlaget arrangerte flere renn og det første rennet omtalt i pressen var et renn ved Horni gård ved Skui i 1875.